Publication: Magyar Közlöny
Issue: MK-2000-67 (Year: 2000, Number: 67)
Era: 1990-2004
Section: 44 Lásd a 101/2000. (VI. 27.) Korm. rendeletet.
Paragraph Index: 353

44 Lásd a 101/2000. (VI. 27.) Korm. rendeletet. 2000/67. szám A Gazdasági Minisztérium PÁLYÁZATI FELHÍVÁSA A Gazdasági Minisztérium a Kormány 101/2000. (VI. 27.) Korm. rendelete alapján nyilvános pályázatot hirdet az önkormányzati bérlakás állomány növelését szolgáló központi költségvetési előirányzatból. A támogatás célja A települési önkormányzatok bérlakás kínálatának növelése az alábbi két jogcím alapján: — szociális elhelyezést biztosító bérlakások — költségalapon meghatározott lakbérű bérlakások kialakítása Mind a szociális elhelyezést biztosító bérlakás, mind a költségalapon meghatározott lakbérű bérlakás létesítése esetén új építés, használt lakás vásárlás, illetve e lakások felújítása, korszerűsítése, bővítése, valamint nem lakáscélú vagy használaton kívüli ingatlan lakás céljára való átalakítása egyaránt támogatható. Nem igényelhető támogatás a pályázat benyújtása előtt már megkezdett beruházáshoz. A pályázat benyújtására jogosultak köre A pályázaton részt vehetnek mindazon települési önkormányzatok, amelyek képviselő-testületi határozatot hoztak az önkormányzati tulajdonú bérlakás állomány növelésére. Egy pályázó több pályázatot is benyújthat, de egy pályázatban csak egy támogatási jogcím szerepelhet. Az igényelhető támogatás mértéke Az állami támogatás a bérlakások bekerülési költségéhez való hozzájárulás, vissza nem térítendő támogatás formájában, melynek mértéke az adott évben csökkentett központi költségvetési forrásban részesülő önkormányzatok esetében maximum a beruházási költség 70%-a, egyéb esetekben maximum a beruházási költség 80%-a. A pályázat eljárási díja Maximum 15 bérlakással való bővítés esetén: 10 000 Ft 16—30 bérlakással való bővítés esetén: 30 000 Ft 30-nál több bérlakással való bővítés esetén: 50 000 Ft Az eljárási díjat a Nemzeti Lakás Célelőirányzat 10032000- 01220139-50004009 számú számlájára kell befizetni Az eljárási díj befizetését igazoló szelvényt a pályázati anyaggal együtt kell leadni. A benyújtás határideje: a 101/2000. (VI. 27.) Korm. rendelet hatálybalépése után folyamatosan A pályázatot 3 példányban kizárólag postai úton lehet benyújtani „Állami Támogatású Bérlakás Program” megnevezéssel a Gazdasági Minisztérium Lakáspolitikai Főosztályának címezve. 1055 Budapest, Vigadó u. 6. A pályázatnak tartalmaznia kell a kitöltött ADATLA- POT, mely a pályázati útmutató 1—2 számú melléklete, valamint az útmutató által megkívánt egyéb dokumentumokat, nyilatkozatokat. A pályázattal kapcsolatban további információk kérhetők a Gazdasági Minisztérium Lakáspolitikai Főosztályán (1055 Budapest, Vigadó u. 6.) a 06-80-202-926 telefonszámon. A részletes pályázati kiírást a pályázati útmutató tartalmazza, mely átvehető a Gazdasági Minisztérium Lakáspolitikai Főosztályán, valamint letölthető a Gazdasági Minisztérium honlapjáról (http://www.gm.hu) * * * PÁLYÁZATI ÚTMUTATÓ Vissza nem térítendő támogatás felhasználásához az önkormányzati tulajdonú bérlakás állomány növelésére A Gazdasági Minisztérium a Kormány 101/2000. (VI. 27.) Korm. rendelete alapján nyilvános pályázatot hirdet az önkormányzati bérlakás állomány növelését szolgáló központi költségvetési előirányzatból. A támogatásra fordítható összeg A 2000. évi pályázat során elosztásra kerülő összeg: 2 milliárd Ft. A támogatás célja A települési önkormányzatok — továbbiakban önkormányzatok — bérlakás kínálatának növelése az alábbi két jogcím alapján: — szociális elhelyezést biztosító bérlakások 1, — költségalapon meghatározott lakbérű bérlakások kialakítása. Mind a szociális elhelyezést biztosító bérlakás, mind a költségalapon meghatározott lakbérű bérlakás létesítése esetén új építés, használt lakás vásárlás, illetve e lakások felújítása, korszerűsítése, bővítése, valamint nem lakáscélú vagy használaton kívüli ingatlan lakás céljára való átalakítása (a továbbiakban: átalakítás) egyaránt támogatható. Nem igényelhető támogatás a pályázat benyújtása előtt már megkezdett beruházáshoz. A pályázat benyújtására jogosultak köre A pályázaton részt vehetnek mindazon települési önkormányzatok, amelyek képviselő-testületi határozatot hoztak az önkormányzati tulajdonú bérlakás állomány növelésére. A pályázat benyújtásának alapfeltételei — Támogatás kizárólag azon önkormányzatok részére nyújtható, amelyek az igényelhető támogatási jogcímeknek megfelelően helyi rendeletet alkotnak vagy már alkot- 1 Szociális elhelyezést biztosító bérlakás ezen pályázat során mindazon bérlakás, amelyet az önkormányzat — már létező vagy a pályázat során megalkotandó — helyi rendeletében szabályozott elvek szerint, szociális helyzet alapján, szociális jelleggel ad bérbe. 2000/67. szám tak az önkormányzati bérlakások bérbeadási feltételeire vonatkozóan. — A pályázó önkormányzatnak rendelkeznie kell a képviselő-testület által elfogadott, érvényben lévő lakáskoncepcióval. Ezen koncepció becslést ad a településen jelentkező lakáskereslet és kínálat nagyságáról, jellegéről, valamint körvonalazza az önkormányzat beavatkozási lehetőségeit. — Az önkormányzatnak képviselő-testületi határozatot kell hoznia arról, hogy nyertes pályázat esetén a szükséges, készpénzben vállalt saját erőt a költségvetésében elkülöníti. — Az önkormányzatnak minden, a pályázati felhívásban megjelölt adatot és információt a pályázati anyagban szolgáltatnia kell. — Egy pályázó több pályázatot is benyújthat, de egy pályázatban csak egy támogatási jogcím szerepelhet. — Nem vehet részt a pályázatban az az önkormányzat, amelynek 60 napon túl meg nem fizetett köztartozása van, illetve fizetésképtelenségi eljárás alatt áll. (Ezen tényekről nyilatkoznia kell.) Az igényelhető támogatás jellege, formája, mértéke Az állami támogatás a bérlakások bekerülési költségéhez való hozzájárulás, vissza nem térítendő támogatás formájában, melynek mértéke az adott évben csökkentett központi költségvetési forrásban részesülő önkormányzatok esetében maximum a beruházási költség 70%-a, egyéb esetekben maximum a beruházási költség 80%-a, A támogatás egyszeri megítélt összeg, ha az önkormányzatnak a pályázatban jelölttől eltérő, pótlólagos költségei merülnek fel, akkor azok fizetésére az önkormányzat köteles, a támogatás összege nem emelkedik. A pályázatban a támogatás szempontjából elismerhető beruházási költség tartalmazhatja a fejlesztések tervezési 2, engedélyezési és használatbavételi — tehát a használtan vásárolt lakás esetében annak lakhatáshoz szükséges felújítási — költségeit, továbbá a lebonyolítás és a beruházás egyéb költségeit, valamint az ÁFÁ-t, a telekárat, közműépítési és kisajátítási költségeket. Támogatásból nem fedezhető a lakások mellett, ugyanazon épületben létrehozott nem lakáscélú ingatlanok kialakítása.3 Az önkormányzat saját erőként beszámíthatja: — Az önkormányzat tulajdonában lévő saját pénzeszközöket (beleértve a más forrásból származó állami támogatást, valamint egyéb adományt), — a projekt finanszírozására felvett pénzintézeti kölcsönt, — az önkormányzat tulajdonában lévő, e projekt megvalósításához szükséges ingatlant. Az önkormányzati ingatlan saját erőként való elismertetéséhez az adott ingatlanról szóló két, egymástól független értékbecslés szükséges. A támogatási döntés nem csökkentheti a pályázatban igényelt támogatás nagyságát. A döntés vagy minden pénzügyi paraméterével együtt támogatja a pályázatot, vagy elveti azt. Az állami támogatás mellett megvalósuló bérlakásokkal szemben támasztott követelmények — Az önkormányzat a támogatás révén létrejött lakáscélú ingatlanokat 20 évig nem idegenítheti el. Ezen feltételt a Magyar Állam javára az ingatlanra bejegyzett elidegenítési és terhelési tilalom biztosítja. — Az önkormányzatnak a támogatási szerződésben kötelezettséget kell vállalnia, hogy 20 évig a lakásokat bérlakásként üzemelteti. — A lakás bekerülési költsége nem haladhatja meg a hatályos jogszabályban megállapított méltányolható lakásigény bekerülési költségét (A jelenleg hatályos jogszabály: — Használt lakás vásárlása esetében a piaci érték megállapítását két, egymástól független értékbecslőnek kell elvégeznie. — Az új építésű vagy átalakítással létrejövő bérlakásnak legalább komfortosnak kell lennie. — A lakások bérbeadásának feltételeiről, valamint a jövedelemfüggő lakásfenntartási támogatás mértékéről mind a két jogcím esetében rendeletet kell alkotni — vagy a meglévő rendeletet szükség esetén módosítani. — Az önkormányzatnak ki kell mutatnia az állomány létrehozásának, fenntartásának, felújításának valós költségeit. (Az 5. számú mellékletben meghatározott módon.) — Az önkormányzatnak az ezen támogatással megvalósuló bérlakásokhoz kapcsolódó bevételeket és kiadásokat külön számlán kell nyilvántartania. — Bérlakásként csak olyan épület építhető vagy olyan nem lakáscélú vagy használaton kívüli épület alakítható át, amelynek elhelyezkedése biztosítja az alapvető közösségi intézmények, szolgáltatások elérhetőségét (közlekedés, óvoda, iskola, egészségügyi ellátás stb.). — Használaton kívüli ingatlan lakás céljára történő átalakítása valamint új építés esetén fel kell tárni a külső környezeti hatásokat — ha ez még nem történt meg a rendezési terv elkészítésekor — és lakhatásra alkalmassá kell tenni a környezetet a lakóövezetnek megfelelő szabályozás alapján. — Nem nyújtható támogatás olyan lakás visszavásárlására, amelyet az önkormányzat korábban elidegenített. A költségalapon meghatározott lakbérű bérlakások működtetésének feltételei — Az önkormányzatnak a költségalapon meghatározott lakbérű bérlakások esetében legalább olyan lakbéreket kell megállapítania, melyek fedezik az adott bérlakás 2 Előfordulhat, hogy a beruházással kapcsolatos költségek egy részét, a tervezési és engedélyeztetési költségeket az önkormányzat már kifizette. Ebben az esetben a pályázat benyújtását megelőző 12 hónapon belüli, számlával igazolt költségek a támogatás alapját képező költségek közé beszámítanak. 3 A gyakorlatban ez azt jelenti, hogy a beruházási költségbe a nem lakáscélú ingatlanok létrehozásának költsége nem számolható bele. 2000/67. szám üzemeltetésének, fenntartásának és felújításának költségeit. Ezen lakbér nagysága az első évben nem lehet kevesebb, mint az adott lakásra eső teljes beruházási költség 2%-a

Source: https://magyarkozlony.hu/hivatalos-lapok/65b1abcc182d4222d828a10c9c98d6af7c491066/dokumentumok/949266f8a79003d96040a8440884401f64be8cd9/letoltes